দীর্ঘ অপেক্ষার পরে শনিবার এশিয়া কাপে ভারত-পাকিস্তান মুখোমুখি হচ্ছে। তার আগে একবার সীমিত ওভারের ক্রিকেটে ভারত-পাকিস্তানের সেরা লড়াইগুলিতে চোখ বুলিয়ে শনিবারের ম্যাচের জন্য তৈরি হন।
২০০৭-এর টি-২০ বিশ্বকাপ ফাইনাল। প্রথমে ব্যাট করে ভারত তুলেছিল ১৫৭। ব্যাট করতে নামে পাকিস্তানের শেষ ওভারে প্রয়োজন ছিল ১৩। হাতে এক উইকেট। শেষ ওভারে যোগিন্দর শর্মার তৃতীয় বলে আউট হন মিসবা-উল-হক। ৫ রানে রুদ্ধশ্বাস জয় পায় ভারত।
২০০৩ সালের বিশ্বকাপের ম্যাচ। প্রথম ব্যাট করে পাকিস্তান তুলেছিল ২৭৩। আক্রম-ওয়াকার-শোয়েবদের বিরুদ্ধে ঝড় তোলেন সচিন। সহজেই ম্যাচ জেতে ভারত।
১৯৮৫ সালের ২২ মার্চ। শারজায় প্রথম ব্যাট করে ভারত তুলেছিল মাত্র ১২৫। ব্যাট করতে নেমে মাত্র ৮৭ রানে অল-আউট হয়ে যায় ইমরান খানের পাকিস্তান।
১৯৮৬ সালের, ১৮ এপ্রিল। সেই শারজা। অস্ট্রেলেশিয়া কাপের ফাইনালে ভারত প্রথমে ব্যাট করে তোলে ২৪৬। চেতন শর্মার শেষ বলে ছয় মেরে জয় ভারতের মুখের গ্রাস কেড়ে নেন মিয়াদাদ।
১৯৯৮ সালে বাংলাদেশের ঢাকায় ইন্ডিপেন্ডেন্স কাপের তৃতীয় ফাইনাল। সিরিজের ফল ১-১। ৩১৪ তাড়া করে শেষ ওভারে এক বল বাকি থাকতে চার মেরে ভারতকে জেতান হৃষিকেশ কানিতকর।
২০০৪ সালের ১৩ মার্চ। করাচিতে প্রথম ব্যাট করে ৩৪৯ রান তোলে সৌরভের নেতৃত্বাধীন ভারত। পাকিস্তান প্রায় জিতে গিয়েছিল। শেষ ওভারে শেষ বলে পাকিস্তানের প্রয়োজন ছিল ৬ রান। মইন খানকে আউট করে ম্যাচ জেতান নেহেরা।
আশা করা যায়, শনিবারও এরকমই রুদ্ধশাস লড়াই দেখবেন ক্রিকেটপ্রেমীরা।
আরও পড়ুনঃ
ধোনি নেহরাকে ঘিরে আচমকা আশঙ্কার মেঘ। কাল কী হবে?